b'\n_START_ARTICLE_\nDragon Eyes\n_START_SECTION_\nJuoni\n_START_PARAGRAPH_\nSt. Jude aukion kulmakunta el\xc3\xa4\xc3\xa4 pelon ja ep\xc3\xa4toivon maailmassa. Dashin ja Antuanin johtamat paikalliset rikosjengit terrorisoivat katuja ja ihmisi\xc3\xa4. Kulmakunnille ilmestyy kuitenkin vasta vankilasta p\xc3\xa4\xc3\xa4ssyt salaper\xc3\xa4inen Ryan Hong, joka alkaa tehd\xc3\xa4 selv\xc3\xa4\xc3\xa4 rikollisista. St. Juden oma mafiapomo Herra V saa tiet\xc3\xa4\xc3\xa4 h\xc3\xa4nen teoistaan ja passittaa Hongin vankilaan, jossa h\xc3\xa4n houkuttelee Hongin palvelukseensa. P\xc3\xa4\xc3\xa4sty\xc3\xa4\xc3\xa4n Herra V:n palvelukseen h\xc3\xa4n ryhtyy sekoittamaan organisaation j\xc3\xa4rjestyst\xc3\xa4 ja pelastamaan korruptoituneen kaupungin.\n_START_SECTION_\nTuotanto\n_START_PARAGRAPH_\nElokuvan kuvaukset aloitettiin marraskuun lopulla 2010 Baton Rougessa, Louisianassa._NEWLINE_Elokuvan ilmoitettiin alun perin tulevan elokuvateattereihin vuoden 2011 aikana. My\xc3\xb6hemmin kes\xc3\xa4ll\xc3\xa4 2011 elokuva julkistettiin tulevan suoraan DVD:lle 2. tammikuuta 2012. Lis\xc3\xa4ksi n\xc3\xa4yttelij\xc3\xa4 Cung Le ilmoitti elokuvan saavan mahdollisesti teatterilevityksen ennen vuotta 2012 tuottaja Silverin keskustellessa Warner Brosin kanssa. Elokuvan julkaisua lopulta my\xc3\xb6h\xc3\xa4istettiin huhtikuulle 2012, jolloin se julkaistaan ainakin Isossa-Britanniassa.\n_START_SECTION_\nSuomessa\n_START_PARAGRAPH_\nElokuva julkaistiin Suomessa suoraan DVD:lle Pohjoismaiden yhteisjulkaisuna 29. elokuuta 2012.'